nibzard/narodne-novine-full-text-markdown huggingface dataset:
## Rješenje kojim se izdaje suglasnost Renati Kašnjar-Putar za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom iz Zagreba na razdoblje od četiri godine

### NN 154/2011 (29.12.2011.), Rješenje kojim se izdaje suglasnost Renati Kašnjar-Putar za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom iz Zagreba na razdoblje od četiri godine

HRVATSKA AGENCIJA ZA NADZOR FINANCIJSKIH USLUGA

3233

Na temelju članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 14. stavka 5. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11) u postupku izdavanja suglasnosti Renati Kašnjar-Putar iz Zagreba, Dubrava 15, za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom iz Zagreba, Ulica kralja Držislava 5, pokrenutom na zahtjev PBZ Croatia osiguranje dioničkog društva za upravljanje obveznim mirovinskim fondom iz Zagreba, Ulica kralja Držislava 5, zastupanom po Dubravku Štimcu i Mariju Radakoviću, Hrvatska agencija za nadzor financijskih usluga, 15. prosinca 2011. godine donosi

RJEŠENJE

1. Izdaje se suglasnost Renati Kašnjar-Putar iz Zagreba, Dubrava 15, za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom iz Zagreba, Ulica kralja Držislava 5, na razdoblje od četiri godine.

2. Izreka ovog rješenja objavit će se u »Narodnim novinama«.

Klasa: UP/I-140-01/11-30/11

Urbroj: 326-113-11-3

Zagreb, 15. prosinca 2011.

Zamjenik predsjednika Uprave
Željko Kopčić, v. r.

Rješenje, NN 154/2011-3233
## Rješenje kojim se izdaje suglasnost Maji Kuhar Sobin iz Zagreba, za obavljanje funkcije člana Nadzornog odbora Erste DMD društva s ograničenom odgovornošću za upravljanje dobrovoljnim mirovinskim fondom d.o.o. iz Zagreba

### NN 154/2011 (29.12.2011.), Rješenje kojim se izdaje suglasnost Maji Kuhar Sobin iz Zagreba, za obavljanje funkcije člana Nadzornog odbora Erste DMD društva s ograničenom odgovornošću za upravljanje dobrovoljnim mirovinskim fondom d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

3234

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 14. stavka 5. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11), u postupku izdavanja suglasnosti Maji Kuhar Sobin iz Zagreba, Horvaćanska cesta 31 D, za obavljanje funkcije člana Nadzornog odbora Erste DMD društva s ograničenom odgovornošću za upravljanje dobrovoljnim mirovinskim fondom d.o.o. iz Zagreba, Ulica Ivana Lučića 2/A, pokrenutom na zahtjev Erste DMD društva s ograničenom odgovornošću za upravljanje dobrovoljnim mirovinskim fondom d.o.o. iz Zagreba, Ulica Ivana Lučića 2/A, zastupanom po Senki Fekeži Klemen, Hrvatska agencija za nadzor financijskih usluga, 15. prosinca 2011. godine donosi

RJEŠENJE

1. Izdaje se suglasnost Maji Kuhar Sobin iz Zagreba, Horvaćanska cesta 31 D, za obavljanje funkcije člana Nadzornog odbora Erste DMD društva s ograničenom odgovornošću za upravljanje dobrovoljnim mirovinskim fondom d.o.o. iz Zagreba, Ulica Ivana Lučića 2/A.

2. Izreka ovog rješenja objavit će se u »Narodnim novinama«.

Klasa: UP/140-01/11-31/9

Urbroj: 326-113-11-2

Zagreb, 15. prosinca 2011.

Zamjenik predsjednika Uprave
Željko Kopčić, v. r.

Rješenje, NN 154/2011-3234
## Rješenje kojim se izdaje odobrenje Miroslavu Jurišiću za obavljanje funkcije člana Uprave Erste - Invest, društva s ograničenom odgovornošću za upravljanje investicijskim fondovima iz Zagreba

### NN 154/2011 (29.12.2011.), Rješenje kojim se izdaje odobrenje Miroslavu Jurišiću za obavljanje funkcije člana Uprave Erste - Invest, društva s ograničenom odgovornošću za upravljanje investicijskim fondovima iz Zagreba

HRVATSKA AGENCIJA ZA NADZOR FINANCIJSKIH USLUGA

3235

Na temelju odredaba članka 15. točke 4. alineja 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 27. Zakona o investicijskim fondovima (»Narodne novine« broj 150/05) i članka 2. stavka 1. Pravilnika o uvjetima za obavljanje poslova članova Uprave društva za upravljanje investicijskim fondovima (»Narodne novine« broj 29/06, 130/08 i 115/10), u postupku izdavanja odobrenja Miroslavu Jurišiću iz Zagreba, Dobrinjska 15, za obavljanje funkcije člana Uprave Erste – Invest, društva s ograničenom odgovornošću za upravljanje investicijskim fondovima iz Zagreba, Ivana Lučića 2a, pokrenutom na zahtjev Erste – Invest, društva s ograničenom odgovornošću za upravljanje investicijskim fondovima iz Zagreba, Ivana Lučića 2a, zastupanom po Josipu Glavašu i Snježani Šalković Dasović, Hrvatska agencija za nadzor financijskih usluga, na sjednici održanoj 15. prosinca 2011. godine donosi

RJEŠENJE

1. Izdaje se odobrenje Miroslavu Jurišiću iz Zagreba, Dobrinjska 15, za obavljanje funkcije člana Uprave Erste – Invest, društva s ograničenom odgovornošću za upravljanje investicijskim fondovima iz Zagreba, Ivana Lučića 2a.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/15

Urbroj: 326-113-11-7

Zagreb, 15. prosinca 2011.

Zamjenik predsjednika Uprave
Željko Kopčić, v. r.

Rješenje, NN 154/2011-3235
## Odluka o najvišem postotku naknade banke skrbnika za 2012. godinu

### NN 154/2011 (29.12.2011.), Odluka o najvišem postotku naknade banke skrbnika za 2012. godinu

HRVATSKA AGENCIJA ZA NADZOR FINANCIJSKIH USLUGA

3238

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 85. stavka 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07, 124/10 i 114/11), Hrvatska agencija za nadzor financijskih usluga na sjednici održanoj 15. prosinca 2011. godine donijela je

ODLUKU

O NAJVIŠEM POSTOTKU NAKNADE BANKE SKRBNIKA ZA 2012. GODINU

Članak 1.

Banka skrbnik za poslove skrbništva u 2012. godini ostvaruje pravo na naknadu od 0,1% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2012.

Klasa: 011-02/11-04/22

Urbroj: 326-01-11-1

Zagreb, 15. prosinca 2011.

Zamjenik predsjednika Uprave
Željko Kopčić, v. r.

Odluka, NN 154/2011-3238
## Odluka o najvišem postotku naknade za upravljanje obveznom mirovinskom društvu za 2012. godinu

### NN 154/2011 (29.12.2011.), Odluka o najvišem postotku naknade za upravljanje obveznom mirovinskom društvu za 2012. godinu

HRVATSKA AGENCIJA ZA NADZOR FINANCIJSKIH USLUGA

3239

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 60. stavka 1. točke 2. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11), Hrvatska agencija za nadzor financijskih usluga na sjednici održanoj 15. prosinca 2011. godine donijela je

ODLUKU

O NAJVIŠEM POSTOTKU NAKNADE ZA UPRAVLJANJE OBVEZNOM MIROVINSKOM DRUŠTVU ZA 2012. GODINU

Članak 1.

Radi pokrića troškova obveznog mirovinskog društva, obvezno mirovinsko društvo u 2012. godini ostvaruje pravo na naknadu za upravljanje odbitkom 0,45% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2012.

Klasa: 011-02/11-04/21

Urbroj: 326-01-11-1

Zagreb, 15. prosinca 2011.

Zamjenik predsjednika Uprave
Željko Kopčić, v. r.

Odluka, NN 154/2011-3239
## Rješenje Hrvatske agencije za poštu i elektroničke komunikacije, klasa: 344-04/11-08/113 od 21. prosinca 2011.

### NN 154/2011 (29.12.2011.), Rješenje Hrvatske agencije za poštu i elektroničke komunikacije, klasa: 344-04/11-08/113 od 21. prosinca 2011.

HRVATSKA AGENCIJA ZA POŠTU I ELEKTRONIČKE KOMUNIKACIJE

3244

Na temelju članka 82.a. stavka 5. Zakona o elektroničkim komunikacijama (»Narodne novine« br. 73/08 i 90/11) i članka 11. Pravilnika o amaterskim radijskim komunikacijama (»Narodne novine« br. 61/09 i 92/09), a povodom prijedloga Hrvatskog radioamaterskog saveza o naknadi za rad u ispitnom povjerenstvu za polaganje radioamaterskog ispita, Vijeće Hrvatske agencije za poštu i elektroničke komunikacije na sjednici održanoj 21. prosinca 2011. donosi

RJEŠENJE

I. Potvrđuje se prijedlog Hrvatskog radioamaterskog saveza o visini i načinu uplate naknade koju kandidati, u svrhu podmirenja troškova postupka za polaganje radioamaterskog ispita, plaćaju prigodom podnošenja zahtjeva za polaganje ispita za razred »A«.

II. Naknada iz točke I. ovog rješenja iznosi kako slijedi:

|  |  |  |
| --- | --- | --- |
| Razred | Cijena | 30% popusta |
| A | 200 kn | 140 kn |
| Popravni ispit | 80 kn | 56 kn |
| P | bez naknade | bez naknade |

Pravo na popust od 30% ostvaruju invalidi Domovinskog rata i druge osobe s invaliditetom, uz predočenje dokaza o invaliditetu.

III. Naknada iz točke II. ovog rješenja uplaćuje se u korist Hrvatskog radioamaterskog saveza.

IV. Ova odluka objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Hrvatska agencija za poštu i elektroničke komunikacije (u daljnjem tekstu: HAKOM) je 4. studenog 2011. zaprimila dopis Hrvatskog radioamaterskog saveza s prijedlogom iznosa naknada za podmirenje troškova postupka polaganja radioamaterskog ispita.

Sukladno članku 11. Pravilnika o amaterskim radijskim komunikacijama (u daljnjem tekstu: Pravilnik) predsjedniku i članovima ispitnog povjerenstva za polaganje radioamaterskog ispita pripada naknada za rad u navedenom povjerenstvu koju na prijedlog Hrvatskog radioamaterskog saveza potvrđuje rješenjem HAKOM.

Slijedom navedenog, na temelju članka 14., članka 82.a. stavka 5. Zakona o elektroničkim komunikacijama i članka 11. Pravilnika odlučeno je kao u izreci.

UPUTA O PRAVNOM LIJEKU

Protiv ovog rješenja nije dopuštena žalba, ali se može pokrenuti upravni spor pred Upravnim sudom Republike Hrvatske u roku od 30 dana od dana dostave istog.

Klasa: 344-04/11-08/113
Urbroj: 376-13/GŠ-11-3 (IS)
Zagreb, 21. prosinca 2011.

Predsjednik Vijeća
Miljenko Krvišek, dipl. ing. el., v. r.

Rješenje, NN 154/2011-3244
## Obvezatne upute broj - DR VII - o referendumskoj šutnji

### NN 154/2011 (29.12.2011.), Obvezatne upute broj - DR VII - o referendumskoj šutnji

DRŽAVNO IZBORNO POVJERENSTVO REPUBLIKE HRVATSKE

3246

Na temelju članka 16. stavka 1. alineje 4. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine« broj 33/96, 44/06 – Zakon o Državnom izbornom povjerenstvu Republike Hrvatske, 58/06 – Odluka Ustavnog suda broj U-I-177/2002, 69/07-Odluka Ustavnog suda broj U-I-2051/2007, 38/09, 85/10 – Ustav Republike Hrvatske – pročišćeni tekst, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ DR – VII

O REFERENDUMSKOJ ŠUTNJI

1. Zakon o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave ne propisuje institut referendumske šutnje. Stoga se u provedbi državnog referenduma određenog na dan 22. siječnja 2012. neće ograničavati promidžba državnog referenduma (pozitivna ili negativna) u odnosu na postavljeno referendumsko pitanje.

Zato se na dan koji prethodi danu održavanja državnog referenduma, kao i na dan održavanja državnog referenduma neće primjenjivati institut »šutnje« koji zabranjuje promidžbu referenduma, objavljivanjem izjava i intervjua danih od osoba koje podržavaju odnosno ne podržavaju udruživanje Republike Hrvatske u Europsku uniju.

2. Iznimno od navedenog pravila, ispred glasačkog mjesta i u njegovoj neposrednoj blizini zabranjena je promidžba referenduma (pozitivna ili negativna) te nije dopušteno ni na koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua odnosno izjava i sl.).

3. Ove Obvezatne upute stupaju na snagu danom objave u »Narodnim novinama«.

Klasa: 014-02/11-03/07

Urbroj: 507-11-01

Zagreb, 28. prosinca 2011.

Predsjednik
Branko Hrvatin, dipl. iur., v. r.

Uputa, NN 154/2011-3246
## Obvezatne upute broj - DR VIII (ODR-13 do ODR-18) - obrasci za provedbu državnog referenduma

### NN 154/2011 (29.12.2011.), Obvezatne upute broj - DR VIII (ODR-13 do ODR-18) - obrasci za provedbu državnog referenduma

DRŽAVNO IZBORNO POVJERENSTVO REPUBLIKE HRVATSKE

3247

Na temelju članka 16. točke 4. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, broj 33/96., 44/06. – Zakon o Državnom izbornom povjerenstvu Republike Hrvatske, 58/06. – Odluka Ustavnog suda broj U-I-177/2002., 69/07. – Odluka Ustavnog suda broj U-I-2051-2007., 38/09., 85/10. – Ustav Republike Hrvatske – pročišćeni tekst, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ – DR VIII

(ODR-13 do ODR-18)
OBRASCI ZA PROVEDBU DRŽAVNOG REFERENDUMA

1. Državni referendum provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku ODR.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje odgovarajuće radnje, odrediti sadržaj i oblik obrasca u skladu s odredbama Zakona.

4. Obrasci za provedbu državnog referenduma, uz obrasce navedene u Obvezatnim uputama broj DR II, su:

– ODR-13 – Glasački listić za provedbu državnog referenduma,

– ODR-14 – Zapisnik o radu odbora za provedbu glasovanja na državnom referendumu,

– ODR-15 – Zapisnik o radu odbora za provedbu glasovanja na državnom referendumu na glasačkom mjestu u inozemstvu,

– ODR-16 – Zapisnik o radu odbora za provedbu glasovanja na državnom referendumu na glasačkom mjestu na kojem glasuju birači na službi u Oružanim snagama Republike Hrvatske ili birači članovi posada pomorskih i riječnih brodova pod hrvatskom zastavom ili birači lišeni slobode,

– ODR-17 – Zapisnik o radu gradskog/općinskog povjerenstva za provedbu državnog referenduma,

– ODR-18 – Zapisnik o radu povjerenstva za provedbu državnog referenduma u županiji.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 014-02/11-03/08
Urbroj: 507-11-01
Zagreb, 28. prosinca 2011.

Predsjednik
Branko Hrvatin, dipl. iur., v. r.

[**ODR-13**](dodatni/418876.pdf)

[**ODR-14**](dodatni/418877.pdf)

[**ODR-15**](dodatni/418878.pdf)

[**ODR-16**](dodatni/418879.pdf)

[**ODR-17**](dodatni/418880.pdf)

[**ODR-18**](dodatni/418881.pdf)

Uputa, NN 154/2011-3247
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Eskontna stopa Hrvatske narodne banke

### NN 1/2012 (2.1.2012.), Eskontna stopa Hrvatske narodne banke

HRVATSKA NARODNA BANKA

2

Na temelju članka 29. stavka 8. Zakona o obveznim odnosima (»Narodne novine«, br. 35/2005. i 41/2008.) Hrvatska narodna banka objavljuje

ESKONTNU STOPU

HRVATSKE NARODNE BANKE

Eskontna stopa Hrvatske narodne banke na dan 31. prosinca 2011. iznosi 7% godišnje.

Broj: 353-020/12-11/ŽR

Zagreb, 31. prosinca 2011.

Guverner
Hrvatske narodne banke
dr. sc. Željko Rohatinski, v. r.

Ostalo, NN 1/2012-2
## Rješenje kojim se društvu Središnje klirinško depozitarno društvo d.d., Zagreb, odobravaju izmjene i dopune Cjenika Središnjeg klirinškog depozitarnog društva d.d.

### NN 1/2012 (2.1.2012.), Rješenje kojim se društvu Središnje klirinško depozitarno društvo d.d., Zagreb, odobravaju izmjene i dopune Cjenika Središnjeg klirinškog depozitarnog društva d.d.

HRVATSKA AGENCIJA ZA NADZOR FINANCIJSKIH USLUGA

4

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 522. stavak 3. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva društva Središnje klirinško depozitarno društvo d.d., Zagreb, Heinzelova 62/a, za odobrenje izmjena i dopuna Cjenika Središnjeg klirinškog depozitarnog društva d.d., na sjednici održanoj 22. prosinca 2011. donijela je

RJEŠENJE

1. Društvu Središnje klirinško depozitarno društvo d.d., Zagreb, Heinzelova 62/a, odobravaju se izmjene i dopune Cjenika Središnjeg klirinškog depozitarnog društva d.d.

2. Izreka ovog rješenja objavit će se u »Narodnim novinama«.

Klasa: UP/I-451-04/11-04/7

Urbroj: 326-111-11-2

Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-4
## Rješenje kojim se društvu Središnje klirinško depozitarno društvo d.d., Zagreb, odobravaju izmjene i dopune Pravila i Upute Središnjeg klirinškog depozitarnog društva d.d.

### NN 1/2012 (2.1.2012.), Rješenje kojim se društvu Središnje klirinško depozitarno društvo d.d., Zagreb, odobravaju izmjene i dopune Pravila i Upute Središnjeg klirinškog depozitarnog društva d.d.

HRVATSKA AGENCIJA ZA NADZOR FINANCIJSKIH USLUGA

5

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 521. stavak 2. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva društva Središnje klirinško depozitarno društvo d.d., Zagreb, Heinzelova 62/a, za odobrenje Upute Središnjeg klirinškog depozitarnog društva d.d. te izmjena i dopuna Pravila Središnjeg klirinškog depozitarnog društva d.d. na sjednici održanoj 22. prosinca 2011. donijela je

RJEŠENJE

1. Društvu Središnje klirinško depozitarno društvo d.d., Zagreb, Heinzelova 62/a, odobravaju se izmjene i dopune Pravila Središnjeg klirinškog depozitarnog društva d.d.

2. Društvu Središnje klirinško depozitarno društvo d.d., Zagreb, Heinzelova 62/a, odobrava se Uputa Središnjeg klirinškog depozitarnog društva d.d.

3. Izreka ovog rješenja objavit će se u »Narodnim novinama«.

Klasa: UP/I-451-04/11-04/8

Urbroj: 326-111-11-2

Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-5
## Rješenje kojim se društvu Središnje klirinško depozitarno društvo d.d., Zagreb, odobrava naknada za upravljanje Fondom za zaštitu ulagatelja

### NN 1/2012 (2.1.2012.), Rješenje kojim se društvu Središnje klirinško depozitarno društvo d.d., Zagreb, odobrava naknada za upravljanje Fondom za zaštitu ulagatelja

HRVATSKA AGENCIJA ZA NADZOR FINANCIJSKIH USLUGA

6

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 244. stavak 3. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na zahtjev društva Središnje klirinško depozitarno društvo d.d., Zagreb, Heinzelova 62/a, kao Operatera Fonda za zaštitu ulagatelja, za odobrenje Odluke o iznosu redovne naknade Operatera Fonda za zaštitu ulagatelja za 2012. godinu, na sjednici održanoj 22. prosinca 2011. donijela je

RJEŠENJE

1. Društvu Središnje klirinško depozitarno društvo d.d., Zagreb, Heinzelova 62/a, odobrava se naknada za upravljanje Fondom za zaštitu ulagatelja za 2012. godinu, u godišnjem iznosu od 5.570,00 kuna, za svakog člana Fonda za zaštitu ulagatelja.

2. Izreka ovog rješenja objavit će se u »Narodnim novinama«.

Klasa: UP/I-451-04/11-45/3

Urbroj: 326-111-11-4

Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-6
## Rješenje kojim se Mariu Glogoviću izdaje odobrenje za rad investicijskog savjetnika, na neodređeno vrijeme

### NN 1/2012 (2.1.2012.), Rješenje kojim se Mariu Glogoviću izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

7

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. stavak 1. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga u postupku izdavanja odobrenja za rad investicijskog savjetnika, pokrenutog na zahtjev Marija Glogovića iz Zagreba, Jablanovac 7, na sjednici održanoj 22. prosinca 2011. godine, donijela je

RJEŠENJE

1. Mariju Glogoviću iz Zagreba, Jablanovac 7, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskog savjetnika, koji vodi Hrvatska agencija za nadzor financijskih usluga, pod rednim brojem 200.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/32
Urbroj: 326-111-11-4
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-7
## Rješenje kojim se Marku Bjegoviću izdaje odobrenje za rad investicijskog savjetnika, na neodređeno vrijeme

### NN 1/2012 (2.1.2012.), Rješenje kojim se Marku Bjegoviću izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

8

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. stavak 1. Zakona o tržištu kapitala (»Narodne novine« broj 88/08,146/08 i 74/09, dalje: ZTK), Uprava Hrvatske agencije za nadzor financijskih usluga, u postupku izdavanja odobrenja za rad investicijskog savjetnika, pokrenutog na zahtjev Marka Bjegovića iz Zagreba, Turopoljska 14, na sjednici održanoj 22. prosinca 2011. godine, donijela je

RJEŠENJE

1. Marku Bjegoviću iz Zagreba, Turopoljska 14, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 201.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/31
Urbroj: 326-111-11-03
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-8
## Rješenje kojim se Hrvoju Krstuloviću oduzima odobrenje za rad investicijskog savjetnika

### NN 1/2012 (2.1.2012.), Rješenje kojim se Hrvoju Krstuloviću oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

9

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u postupku oduzimanja odobrenja Hrvoja Krstulovića iz Zagreba, Susedsko polje 33G, za rad investicijskog savjetnika, na sjednici održanoj 22. prosinca 2011. godine donijela je

RJEŠENJE

1. Hrvoju Krstuloviću iz Zagreba, Susedsko polje 33G, oduzima se odobrenje za rad investicijskog savjetnika.

2. Podaci iz točke 1. izreke ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 91.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/33
Urbroj: 326-111-11-02
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-9
## Rješenje kojim se Hrvoju Krstuloviću oduzima odobrenje za rad brokera

### NN 1/2012 (2.1.2012.), Rješenje kojim se Hrvoju Krstuloviću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

10

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u postupku oduzimanja odobrenja Hrvoja Krstulovića iz Zagreba, Susedsko polje 33G, za rad brokera, na sjednici održanoj 22. prosinca 2011. godine donijela je

RJEŠENJE

1. Hrvoju Krstuloviću iz Zagreba, Susedsko polje 33G, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 201.

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/49
Urbroj: 326-111-11-02
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-10
## Rješenje kojim se društvu Atlantic grupa d.d. sa sjedištem u Zagrebu, odobrava jedinstveni prospekt uvrštenja obveznica na uređeno tržište

### NN 1/2012 (2.1.2012.), Rješenje kojim se društvu Atlantic grupa d.d. sa sjedištem u Zagrebu, odobrava jedinstveni prospekt uvrštenja obveznica na uređeno tržište

HRVATSKA AGENCIJA ZA NADZOR FINANCIJSKIH USLUGA

11

Na temelju odredbe članka 15. stavak 1. točka 10. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 367. stavak 1. i članka 372. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u postupku odobrenja jedinstvenog prospekta uvrštenja obveznica na uređeno tržište, na zahtjev društva Atlantic grupa d.d. sa sjedištem u Zagrebu, Miramarska 23, OIB: 71149912416, na sjednici održanoj 22. prosinca 2011. godine, donijela je

RJEŠENJE

1. Društvu Atlantic grupa d.d. sa sjedištem u Zagrebu, Miramarska 23, OIB: 71149912416, odobrava se jedinstveni prospekt uvrštenja obveznica ukupnog nominalnog iznosa HRK 115.000.000,00 oznake ATGR-O-169A, izdanih na ime, u nematerijaliziranom obliku, u denominaciji od HRK 1,00 uz fiksnu godišnju kamatnu stopu od 6,75%, dospijeća 20. rujna 2016., na uređeno tržište.

2. Izreka ovog rješenja objavit će se u »Narodnim novinama«.

Klasa: UP/I-451-04/11-12/7

Urbroj: 326-111-11-7

Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-11
## Rješenje kojim se Kreditnoj instituciji Primorska banka d.d., Rijeka, Rijeka, na neodređeno vrijeme izdaje prethodna suglasnost o udovoljavanju uvjetima za pružanje investicijskih usluga te s njima povezanih pomoćnih usluga

### NN 1/2012 (2.1.2012.), Rješenje kojim se Kreditnoj instituciji Primorska banka d.d., Rijeka, Rijeka, na neodređeno vrijeme izdaje prethodna suglasnost o udovoljavanju uvjetima za pružanje investicijskih usluga te s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

12

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 16. stavak 3. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja prethodne suglasnosti kreditnoj instituciji Primorska banka d.d. Rijeka, Rijeka, Scarpina 7, MBS: 040098231, OIB: 96675880337 o udovoljavanju uvjetima za pružanje investicijskih usluga te s njima povezanih pomoćnih usluga, na sjednici održanoj 22. prosinca 2011. donijela je

RJEŠENJE

1. Kreditnoj instituciji Primorska banka d.d. Rijeka, Rijeka, Scarpina 7, MBS: 040098231, OIB: 96675880337 na neodređeno vrijeme izdaje se prethodna suglasnost o udovoljavanju uvjetima za pružanje investicijskih usluga te s njima povezanih pomoćnih usluga iz članka 5. stavak 1. točka 1. i stavak 2. točka 1. i 2. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata,

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit.

2. Prethodna suglasnost o udovoljavanju uvjetima za pružanje investicijskih usluga te s njima povezanih pomoćnih usluga iz točke 1. izreke ovog rješenja odnosi se na financijske instrumente iz članka 3. stavak 1. točka 2. Zakona o tržištu kapitala.

3. Kreditna institucija Primorska banka d.d. Rijeka, Rijeka, Scarpina 7, MBS: 040098231, OIB: 96675880337, ovlaštena je držati novac i financijske instrumente klijenta.

4. Podaci iz ovog rješenja upisuju se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 126.

5. Izreka ovog rješenja objavit će se u »Narodnim novinama«.

Klasa: UP-/I-451-04/11-03/01
Urbroj: 326-111-11-11
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-12
## Rješenje kojim se Dini Banoviću, osnivaču obrta za zastupanje u osiguranju Dino Obrt za zastupanje u osiguranju, Josipovac, daje dozvola za obavljanje poslova zastupanja u osiguranju

### NN 1/2012 (2.1.2012.), Rješenje kojim se Dini Banoviću, osnivaču obrta za zastupanje u osiguranju Dino Obrt za zastupanje u osiguranju, Josipovac, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

13

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Dine Banovića iz Josipovca, Marka Marulića 22, za izdavanje dozvole za obavljanje poslova zastupanja u osiguranju Obrtu za zastupanje u osiguranju DINO, na sjednici održanoj 22. prosinca 2011. donijela je

RJEŠENJE

I. Dino Banović iz Josipovca, Marka Marulića 22, osnivač obrta za zastupanje u osiguranju Dino Obrt za zastupanje u osiguranju Vl. Dino Banović 31221 Josipovac, Marka Marulića 22, OIB: 09205036626, daje se dozvola za obavljanje poslova zastupanja u osiguranju.

II. Dino Banović iz Josipovca, Marka Marulića 22, osnivač obrta za zastupanje u osiguranju Dino Obrt za zastupanje u osiguranju Vl. Dino Banović, 31221 Josipovac, Marka Marulića 22, dužan je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga preslik rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/101
Urbroj: 326-112-11-2
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-13
## Rješenje kojim se Vanji Dojkić, osnivaču obrta Dojkić zastupanje u osiguranju, vl. Vanja Dojkić, Zagreb, daje dozvola za obavljanje poslova zastupanja u osiguranju

### NN 1/2012 (2.1.2012.), Rješenje kojim se Vanji Dojkić, osnivaču obrta Dojkić zastupanje u osiguranju, vl. Vanja Dojkić, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

14

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Vanje Dojkić iz Zagreba, Blanje 24A, osnivača obrta Dojkić zastupanje u osiguranju, vl. Vanja Dojkić, Zagreb, na sjednici održanoj 22. prosinca 2011. donijela je

RJEŠENJE

I. Vanji Dojkić iz Zagreba, Blanje 24A, osnivaču obrta Dojkić zastupanje u osiguranju, vl. Vanja Dojkić, Zagreb, daje se dozvola za obavljanje poslova zastupanja u osiguranju.

II. Vanja Dojkić iz Zagreba, Blanje 24A, osnivač obrta Dojkić zastupanje u osiguranju, vl. Vanja Dojkić, dužna je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga preslik rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/103
Urbroj: 326-112-11-2
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-14
## Rješenje kojim se društvu Interadria SC plus društvo s ograničenom odgovornošću za zastupanje u osiguranju "u osnivanju", Kastav, daje dozvola za obavljanje poslova zastupanja u osiguranju

### NN 1/2012 (2.1.2012.), Rješenje kojim se društvu Interadria SC plus društvo s ograničenom odgovornošću za zastupanje u osiguranju "u osnivanju", Kastav, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

15

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Interadria SC d.o.o. Kastav, Ćikovići 73/c, za izdavanje dozvole za obavljanje poslova zastupanja u osiguranju društvu Interadria SC Plus društvo s ograničenom odgovornošću za zastupanje u osiguranju »u osnivanju«, Kastav, Ćikovići 73/c, na sjednici održanoj 22. prosinca 2011. donijela je

RJEŠENJE

I. Društvu Interadria SC Plus društvo s ograničenom odgovornošću za zastupanje u osiguranju »u osnivanju«, Kastav, Ćikovići 73/c, daje se dozvola za obavljanje poslova zastupanja u osiguranju.

II. Društvo Interadria SC Plus društvo s ograničenom odgovornošću za zastupanje u osiguranju »u osnivanju«, Kastav, Ćikovići 73/c, dužno je u roku od tri dana od primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga preslik rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/104
Urbroj: 326-112-11-2
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-15
## Rješenje kojim je društvu Restitutor društvo s ograničenom odgovornošću za zastupanje u osiguranju, Varaždin, prestala važiti dozvola za obavljanje poslova zastupanja u osiguranju

### NN 1/2012 (2.1.2012.), Rješenje kojim je društvu Restitutor društvo s ograničenom odgovornošću za zastupanje u osiguranju, Varaždin, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

16

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 22. prosinca 2011., donijela je

RJEŠENJE

I. Društvu Restitutor, društvo s ograničenom odgovornošću za zastupanje u osiguranju, Varaždin, Frana Supila 3b, prestala je važiti dozvola za obavljanje poslova zastupanja u osiguranju izdana 27. siječnja 2011. rješenjem Hrvatske agencije za nadzor financijskih usluga klasa: UP/I-453-02/11-37/1, urbroj: 326-112-11-4.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/105
Urbroj: 326-112-11-1
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-16
## Rješenje kojim je društvu Gajger d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 1/2012 (2.1.2012.), Rješenje kojim je društvu Gajger d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

17

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, u postupku nadzora nad društvom Gajger d.o.o. za zastupanje u osiguranju, Zagreb, Križovljanska 1, po službenoj dužnosti, na sjednici održanoj 22. prosinca 2011., donijela je

RJEŠENJE

I. Društvu Gajger d.o.o. za zastupanje u osiguranju, Zagreb, Križovljanska 1, prestala je važiti dozvola za obavljanje poslova zastupanja u osiguranju izdana 21. studenog 2008. rješenjem Hrvatske agencije za nadzor financijskih usluga klasa: UP/I-453-02/08-37/45, urbroj: 326-112-08-3.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/96
Urbroj: 326-112-11-3
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-17
## Rješenje kojim se izdaje odobrenje Anti Lučiću, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba za razdoblje od pet godina

### NN 1/2012 (2.1.2012.), Rješenje kojim se izdaje odobrenje Anti Lučiću, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba za razdoblje od pet godina

HRVATSKA AGENCIJA ZA NADZOR FINANCIJSKIH USLUGA

19

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova Uprave društva za upravljanje investicijskim fondovima (»Narodne novine« broj 29/06 i 130/08), u postupku izdavanja odobrenja Anti Lučiću iz Zagreba, Antuna Šoljana 9, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba, Bednjanska 10, pokrenutom na zahtjev jedinog člana društva Certus Invest d.o.o., Marijana Palića iz Zagreba, Jabukovac 27, Hrvatska agencija za nadzor financijskih usluga 22. prosinca 2011. godine donosi

RJEŠENJE

1. Izdaje se odobrenje Anti Lučiću iz Zagreba, Antuna Šoljana 9, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba, Bednjanska 10, za razdoblje od pet (5) godina.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/18
Urbroj: 326-113-11-4
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-19
## Rješenje kojim se izdaje odobrenje Željku Kruhaku, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba, za razdoblje od pet godina

### NN 1/2012 (2.1.2012.), Rješenje kojim se izdaje odobrenje Željku Kruhaku, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba, za razdoblje od pet godina

HRVATSKA AGENCIJA ZA NADZOR FINANCIJSKIH USLUGA

20

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06 i 130/08), u postupku izdavanja odobrenja Željku Kruhaku iz Dugog Sela, Josipa Zorića 133, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba, Bednjanska 10, pokrenutom na zahtjev jedinog člana društva Certus Invest d.o.o., Marijana Palića iz Zagreba, Jabukovac 27, Hrvatska agencija za nadzor financijskih usluga 22. prosinca 2011. godine donosi

RJEŠENJE

1. Izdaje se odobrenje Željku Kruhaku iz Dugog Sela, Josipa Zorića 133, za obavljanje funkcije člana Uprave društva za upravljanje investicijskim fondovima Certus Invest d.o.o. iz Zagreba, Bednjanska 10, za razdoblje od pet (5) godina.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/17
Urbroj: 326-113-11-5
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-20
## Rješenje kojim se izdaje odobrenje Hrvoju Krstuloviću za obavljanje funkcije člana Uprave društva za upravljanje investicijskim fondovima ZB Invest d.o.o. iz Zagreba

### NN 1/2012 (2.1.2012.), Rješenje kojim se izdaje odobrenje Hrvoju Krstuloviću za obavljanje funkcije člana Uprave društva za upravljanje investicijskim fondovima ZB Invest d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

21

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06 i 130/08), u postupku izdavanja odobrenja Hrvoju Krstuloviću iz Zagreba, Susedsko polje 33g, za obavljanje funkcije člana Uprave društva za upravljanje investicijskim fondovima ZB Invest d.o.o. iz Zagreba, Ivana Lučića 2a, pokrenutom na zahtjev Nadzornog odbora društva ZB Invest d.o.o. iz Zagreba, Ivana Lučića 2a, zastupanog po predsjednici Nadzornog odbora Jasni Mandac, Hrvatska agencija za nadzor financijskih usluga 22. prosinca 2011. godine donosi

RJEŠENJE

1. Izdaje se odobrenje Hrvoju Krstuloviću iz Zagreba, Susedsko polje 33g, za obavljanje funkcije člana Uprave društva za upravljanje investicijskim fondovima ZB Invest d.o.o. iz Zagreba, Ivana Lučića 2a, do 11. svibnja 2012. godine, odnosno do isteka tekućeg mandata Uprave društva za upravljanje investicijskim fondovima ZB Invest d.o.o. iz Zagreba, Ivana Lučića 2a.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/19
Urbroj: 326-113-11-6
Zagreb, 22. prosinca 2011.

Zamjenik predsjednika Uprave
Željko Kopčić, v. r.

Rješenje, NN 1/2012-21
## Pravilnik o izmjenama i dopunama Pravilnika o stručnom nadzoru nad radom stanica za tehnički pregled vozila

### NN 1/2012 (2.1.2012.), Pravilnik o izmjenama i dopunama Pravilnika o stručnom nadzoru nad radom stanica za tehnički pregled vozila

CENTAR ZA VOZILA HRVATSKE d.d. i HRVATSKI AUTOKLUB

26

Na temelju članka 273. Zakona o sigurnosti prometa na cestama (»Narodne novine« broj 67/2008, 48/10, 74/2011), te rješenja Ministarstva unutarnjih poslova Republike Hrvatske broj 511-01-72-7693/7-93 od 5. kolovoza 1993. Uprava Centra za vozila Hrvatske d.d. na sjednici održanoj 28. 12. 2011. i Upravni odbor Hrvatskog autokluba na 43. sjednici održanoj 20. 12. 2011., donijeli su

PRAVILNIK

O IZMJENAMA I DOPUNAMA PRAVILNIKA O STRUČNOM NADZORU NAD RADOM STANICA ZA TEHNIČKI PREGLED VOZILA

Članak 1.

U Pravilniku o stručnom nadzoru nad radom stanica za tehnički pregled vozila (»Narodne novine« broj 33/2009) članak 12. mijenja se i glasi:

»Članak 12.

Za ovlaštenog stručnog nadzornika može biti imenovana osoba koja ima završen najmanje diplomski sveučilišni studij strojarskog prometnog smjera (diplomirani inženjer/magistar struke) s najmanje pet godina iskustva u struci, s vozačkom dozvolom za upravljanje motornim vozilima najmanje B kategorije, te koja je završila postupak izobrazbe i osposobljavanja.

Postupak izobrazbe i osposobljavanja iz stavka 1. ovog članka propisuje i provodi Hrvatski autoklub, za nove i postojeće stručne nadzornike.

Osobama iz ovoga članka neće se izdati službena iskaznica kojom dokazuju pravo obavljanja stručnog nadzora nad radom stanice, ako su pravomoćno osuđene za kaznena djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv imovine, protiv opće sigurnosti ljudi i imovine i sigurnosti prometa, protiv vjerodostojnosti isprava, protiv javnog reda, protiv službene dužnosti, koja se progone po službenoj dužnosti ili se protiv njih vodi kazneni postupak za ta djela odnosno ako su pravomoćno osuđene za prekršaje iz Zakona o sigurnosti prometa na cestama za koje je propisana kazna zatvora. «

Članak 2.

Članak 13. briše se.

Članak 3.

U članku 21. stavku 6., riječi: »iz stavka 3.«, zamjenjuju se riječima: »iz stavka 4.«.

Članak 4.

U članku 28. stavak 3. briše se.

Članak 5.

Iza članka 29. dodaje se novi članak 29a. koji glasi:

»Članak 29a.

Osobe koje su stupanjem na snagu ovog Pravilnika zatečene na obavljanju poslova ovlaštenog stručnog nadzornika, a ne posjeduju uvjete propisane člankom 12. stavkom I. ovog Pravilnika, mogu i dalje obavljati te poslove najduže godinu dana od dana stupanja na snagu ovog Pravilnika.«

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Broj: 006-30/2011-10/2011-1/8
Zagreb, 20. prosinca 2011.

Predsjednik
Ivo Bikić, dipl. iur., v. r.

Pravilnik, NN 1/2012-26
## Odluka o prirezu poreza na dohodak Općine Ljubešćica

### NN 1/2012 (2.1.2012.), Odluka o prirezu poreza na dohodak Općine Ljubešćica

OPĆINA LJUBEŠĆICA

28

Na temelju članka 29., 30. i 30 a Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 59/01, 107/01, 117/01, 150/02, 147/03, 132/06 i 73/08) i članka 21. Statuta Općine Ljubešćica (»Službeni vjesnik Varaždinske županije« broj 23/09), Općinsko vijeće Općine Ljubešćica na sjednici održanoj 19. prosinca 2011. donosi

ODLUKU

O PRIREZU POREZA NA DOHODAK OPĆINE LJUBEŠĆICA

Članak 1.

Ovom Odlukom utvrđuju se obveznici, stopa, te način obračuna i plaćanja prireza porezu na dohodak koji je vlastiti izvor prihoda Proračuna Općine Ljubešćica.

Članak 2.

Prirez porezu na dohodak plaća se po stopi 10 %.

Osnovicu za prirez porezu na dohodak čini ukupan iznos obračunatog poreza na dohodak.

Članak 3.

Obveznici prireza porezu na dohodak su svi obveznici poreza na dohodak s prebivalištem ili uobičajenim boravištem na području Općine Ljubešćica.

Članak 4.

Poslove utvrđivanja, evidentiranja, nadzora, naplate i ovrhe radi naplate prireza porezu na dohodak obavlja Ministarstvo financija RH – Porezna uprava, Područni ured Varaždin, Ispostava Novi Marof.

Članak 5.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2012. godine.

Ova Odluka objavit će se i u »Službenom vjesniku Varaždinske županije«.

Klasa: 410-01/11-01/8

Urbroj: 2186/025-01-11-2

Ljubešćica, 19. prosinca 2011.

Predsjednik Općinskog Vijeća
Dragutin Gotić, v. r.

Odluka, NN 1/2012-28